# Col

El col (Brassica oleracea) és una planta herbàcia de la família de les crucíferes (Brassica oleracea), de tija gruixuda (el caluix o tronxo), fulles comestibles un xic carnoses, i de flors grogues o blanques disposades en raïms llargs.

## Dites populars

* A Montserrat, col i nap, i a Monistrol, nap i col.
* A qui no vol cols, dos plats.
* A la col i al capellà, com més se'n treu, més n'hi ha.(Empordà)
* Al pagès, doneu-li cols.(Empordà)
* Alabeu-vos, cols, que hi ha naps a l'olla.
* Cada col en el seu tronxo(Cat.)
* Cada cosa pel seu temps, naps i cols pel mes d'advent.(Cat.)
* Cada dia cols, amarguen.
    (var.) Cada dia cols, el caldo amarguen.
* Col fa llet.(Men.)
    (var.) Col fa llet... a ca es veïnat.(Men.)
* Col i dona, tot l'any és bona.(Manresa)
* Cols i bledes tots els dies? Al cul me les fums bullides.
* Col i carabassa, tota la casa en passa.(Men.)
* Entre col i col, lletuga.(or.)
    (var.) Entre col i col, tomàtecs.
    (var.) Entre col i col, qualque lletuga.(Mall., Men.)
* Encara que estiga ací, a Vinaròs planto ceba, a Benicarló la col i a Peníscola la bleda.
* Juny, juliol i agost, ni dona, ni col ni most.
* La bona col ha d'ésser feta pel juliol.
* La carn d'olla de Cadaqués, naps i cols i no res més.
* La carn d'olla de carn, la de cols i trumfes, adéu-siau.
* Les cols de Sant Antoni, mantenen fins al dimoni.
* Les noies de Monistrol, nap i col, totes van a Montserrat, col i nap.
* Naps i cols, ventre, si en vols; cols i naps, ventre, ja ho saps.
* Pel juliol, ni dona ni sol, encara que col i dona, tot l'any és bona.
* Pel juliol, ni porc ni col.
          Quan fa molta calor els àpats forts, picants o calents i la pràctica del sexe fan suar.
* Per l'advent, naps i cols a trencadent.
* Pluja de Sant Martí, no deixa ni col ni lli.
* Si vols bé al marit teu, dóna-li cols per Sant Andreu.
* Si vols tenir bona col, planta-la al juliol.
* Val més menjar cols amb amor, que costelles amb rancor.

## Endevinalles

* Quina és la cosa que quan és petita té les orelles petites i quan és gran, les té com un gegant.

## Frases fetes i locucions

* Anar de la col a la bleda i de la bleda a la col.(Empordà)
          Anar d'ací i d'allà sense treballar
* Ara per naps, ara per cols.
          Ara una cosa, ara una altra.
* Bullir cols.(or.)
          Fer la ranera de l'agonia.
* Ésser una olla de cols.(Cat.)
          Ésser ple de desorde.
* Fer la col.(Tortosa, Maestrat, Cast., Val., Sueca)
          Fer la guitza
* Mesclar cols amb caragols.(Mall.)
          Barrejar coses que han d'anar separades
* Que naps i que cols.
* Remenar les cols.(Cat.)
          Intervenir amb força en un assumpte o negoci.
* Remoure ses cols.(Mall.)
          Renovar les discussions i baralles.
* Tant m'estimo naps com cols.
    (var.) Tant se me'n dóna naps com cols.
          Tant n'és una cosa com una altra.

## Referències

* 1 2 3 4 5 6 7 8 9 10 11 Parés i Puntas, 1999.
* 1 2 3 «Col». Gran Diccionari de la Llengua Catalana. Barcelona: Grup Enciclopèdia Catalana. [Consulta: 17 juny 2012].
* 1 2 3 4 5 6 7 8 9 10 11 12 13 14 15 16 17 18 19 20 21 22 Alcover, Antoni M.; Moll, Francesc de B. «col». A: Diccionari català-valencià-balear. Barcelona: IEC, 2002.
* 1 2 3 Cinc mil refranys catalans i frases fetes populars, 1965.
* ↑ Amades, Joan. Costums populars de Barcelona, 1931, p. 176-177.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 24 setembre 2024].
* ↑ Gisbert, 2011.
* ↑ Castells, 2016.
* ↑ Amades, 1982.

## Bibliografia

* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
* Castells, Marta. Vegana i catalana: la cuina de tota la vida sense ingredients d'origen animal. Barcelona: Viena, 2016. ISBN 9788483308868.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Gisbert, Adolf. Refranyer temàtic : amb breu explicació de significat i lèxic, referència a equivalents, similars i contraris, i corresponents i similars en castellà (PDF). Godella: Oficina Municipal d’Ús i Promoció del Valencià, Ajuntament Godella, 2011 [Consulta: 24 setembre 2024].
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.